|  |  |
| --- | --- |
| * Οι αριθμοί **0, 1, 2, 3, 4, 5, 6......... 98, 99, 100........ 1999, 2000, 2001, ...** ονομάζονται φυσικοί αριθμοί.   + **Κάθε φυσικός αριθμός έχει έναν επόμενο και ένα προηγούμενο φυσικό αριθμό, εκτός από το 0 που έχει 2** **μόνο επόμενο, το 1.** * Οι φυσικοί αριθμοί χωρίζονται σε δύο κατηγορίες: τους **άρτιους ή ζυγούς** και τους **περιττούς ή μονούς.** * **Άρτιοι** λέγονται οι φυσικοί αριθμοί που διαιρούνται με το **2 (δηλ. τελειώνουν σε 0,2,4,6,8)**  και **περιττοί** εκείνοι που δεν διαιρούνται με το  **(δηλ. τελειώνουν σε 1,3,5,7,9)** * Γράψε τρεις τριψήφιους άρτιους αριθμούς και τρεις τετραψήφιους μονούς αριθμούς.   άρτιοι:  περιττοί: | |
| * Το **δεκαδικό σύστημα αρίθμησης** δίνει τη δυνατότητα να σχηματίζουμε το **απεριόριστο** πλήθος των φυσικών αριθμών χρησιμοποιώντας μόνο τα δέκα γνωστά ψηφία: **0, 1, 2, 3, 4, 5, 6, 7, 8, 9.**   + **H δυνατότητα αυτή υπάρχει γιατί η αξία ενός ψηφίου καθορίζεται μόνο από τη θέση που κατέχει, δηλαδή τη δεκαδική τάξη του** (μονάδες, δεκάδες, εκατοντά­δες, χιλιάδες, δεκάδες χιλιάδες, εκατοντάδες χιλιάδες, ...).  |  | | --- | | *Γράψε σε φυσική γλώσσα τους αριθμούς: (α) 38.951, (β) 5.000.812, (γ) 120.003.* | |  |  |  * Στο εξής θα χρησιμοποιούμε τα παρακάτω σύμβολα: το **=** που σημαίνει **"ίσος με"**, το **<** που σημαίνει **"μικρότερος από"** και το **>** που σημαίνει **"μεγαλύτερος από"**.   + **Μπορούμε πάντα να συγκρίνουμε δύο φυσικούς αριθμούς μεταξύ τους.** Επομένως έχουμε τη δυνατότητα **να διατάξουμε** τους φυσικούς αριθμούς **από το μικρότερο προς το μεγαλύτερο**, δηλαδή με **αύξουσα**σειρά μεγέθους. Για παράδειγμα: **0<1<2<3< .... <10<11<12< ... <297< ... <1000< ...** * Η δυνατότητα αυτή, της διάταξης των φυσικών αριθμών, επιτρέπει να τους τοποθετήσουμε πάνω σε μια ευθεία γραμμή με τον παρακάτω τρόπο:  |  |  |  |  | | --- | --- | --- | --- | |  | |  |  | | --- | --- | | Διαλέγουμε αυθαίρετα ένα σημείο **Ο** της ευθείας, που το λέμε **αρχή**, για να παραστήσουμε τον αριθμό **0**. Μετά δεξιά από το σημείο **Ο** διαλέγουμε ένα άλλο σημείο **Α**, που παριστάνει τον αριθμό **1**. Τότε, με μονάδα μέτρησης το **ΟΑ**, βρίσκουμε τα σημεία που παριστάνουν τους αριθμούς: **2, 3, 4, 5, ...** | Εικόνα | | | |
| * *Τοποθέτησε σε αύξουσα σειρά τους αριθμούς: 3.515, 4.800, 3.620, 3.508, 4.801.* | |
|  | |
| * *Τοποθέτησε το κατάλληλο σύμβολο: <, =, >, στο κενό μεταξύ των ακόλουθων αριθμών: (α) 45...45 (β) 38...36, (γ) 456...465, (δ) 8.765...8.970,*   *(ε) 90.876...86.945, (στ) 345...5.690*   |  |  |  |  | | --- | --- | --- | --- | | * *Τοποθέτησε ένα "x" στην αντίστοιχη θέση* | | *ΣΩΣΤΟ* | *ΛΑΘΟΣ* | | *(α)* | *Στον αριθμό 5780901 το μηδέν δηλώνει απουσία δεκάδων και χιλιάδων* |  |  | | *(β)* | *Δέκα χιλιάδες είναι μία δεκάδα χιλιάδα* |  |  | | *(γ)* | *Σε μια πενταήμερη εκδρομή θα γίνουν πέντε διανυχτερεύσεις* |  |  | | *(δ)* | *Από τον αριθμό 32 ως τον αριθμό 122 υπάρχουν 91 αριθμοί* |  |  | | *(ε)* | *Σε οκτώ ημέρες από σήμερα, που είναι Πέμπτη,θα είναι Παρασκευή* |  |  | | *(στ)* | *Από την 12η σελίδα του βιβλίου μέχρι και την 35η είναι 24 σελίδες* |  |  | | *(ζ)* | *Δεν υπάρχει φυσικός αριθμός μεταξύ των αριθμών 2 και 3* |  |  |   Στρογγυλοποίηση | |
| |  |  | | --- | --- | | Εικόνα | * Πολλές φορές αντικαθιστούμε ένα φυσικό αριθμό με μια προσέγγισή του, δηλαδή κάποιο άλλο λίγο μικρότερο ή λίγο μεγαλύτερο του. Τη διαδικασία αυτή την ονομάζουμε **στρογγυλοποίηση**. * Για να στρογγυλοποιήσουμε ένα φυσικό αριθμό: - Προσδιορίζουμε τη τάξη στην οποία θα γίνει η στρογγυλοποίηση. - Εξετάζουμε το ψηφίο της αμέσως μικρότερης τάξης. - Αν αυτό είναι **μικρότερο** του **5** (δηλαδή **0, 1, 2, 3 ή 4**), το ψηφίο αυτό και όλα τα ψηφία των μικρότερων τάξεων **μηδενίζονται**. - Αν είναι **μεγαλύτερο ή ίσο** του **5** (δηλαδή **5, 6, 7, 8 ή 9**), το ψηφίο αυτό και όλα τα ψηφία των μικρότερων τάξεων μηδενίζονται και το ψηφίο της τάξης στρογγυ­λοποίησης **αυξάνεται κατά 1**. | | |
|  | |
| * Στρογγυλοποίησε στην πλησιέστερη εκατοντάδα τους αριθμούς: 345, 761, 659, 2.567, 9.532, 123.564, 34.564, 31.549 και 8.765. | |
|  | * Στρογγυλοποίησε τον αριθμό 7.568.349 στις πλησιέστερες:   (α) δεκάδες, (β) εκατοντάδες, (γ) χιλιάδες, (δ) δεκάδες χιλιάδες, (ε) εκατοντάδες χιλιάδες. |